cyanic-selkie/wikianc huggingface dataset:
ஆனந்த் டெல்டும்டே
கல்வி மற்றும் பணி
டெல்டும்டே ஒரு கல்வியாளராகப் பணியைத் தொடங்குவதற்கு முன்னதாக பாரத பெட்ரோலியம் நிறுவனத்தில் ஒரு செயல் அலுவலராகவும், பெட்ரோநெட் இந்திய நிறுவனத்தில் நிர்வாக மேலாளராகவும் இருந்தார். முதலில் கரக்பூர் இந்திய தொழில்நுட்பக் கழகத்தில் பேராசிரியராகவும், பிறகு கோவா மேலாண்மைக் கல்வி நிறுவனத்தில் முதுநிலை பேராசிரியராகவும் பணிபுரிந்தார். எக்னாமிக் அண்டு பொலிடிகல் வீக்லி என்ற பத்திரிக்கையில் "மார்ஜின் ஸ்பீக்" என்ற தலைப்பிலான பத்தியை எழுதி வந்தார். அவுட்லுக் இதழிலும் இவர் தனது பங்களிப்பை வழங்கி வந்தார். மேலும், தெகெல்கா என்ற பத்திரிக்கைக்காகவும், மற்றும் செமினார் என்ற வலைத்தளத்திலும் எழுதி வந்தார்.
மேற்கோள்கள்
பகுப்பு:மராத்தி எழுத்தாளர்கள் பகுப்பு:இந்திய அரசியல் எழுத்தாளர்கள்
அமர்நீதி நாயனார்
அமர்நீதி நாயனார் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். அமர்நீதியார் சோழநாட்டிலே பழையாறை என்னும் பழமையான (தொன்மையான) பகுதியிலே பிறந்தார். 7 ஆம் நூற்றாண்டுக்கும் முற்பட்ட காலத்தவர். கோவணக் கள்வராக வந்த சிவபெருமானின் முன்பு துலைத்தட்டில் (தராசில்) தன் மனைவி, மகனுடன் ஏறித் தன்னையே அவருக்கு அர்ப்பணித்து, அத்தட்டே விமானமாகச் செல்ல, சிவபதம் பெற்ற பெருமைக்குரியவர் இவர்.
வரலாறு
வணிகத்தால் பெரும் பொருள் தேடிச் செல்வந்தராய் விளங்கிய இவர் சிவனடியார்க்குப் பணிசெய்வதையே தனது நாளாந்த தொண்டாகக் கொண்டிருந்தார். சிவனடியார்க்கு திருவமுது (உணவு), ஆடை, கீழ்கோவணம் அளித்தல் ஆகிய திருத்தொண்டுகளைச் செய்துவந்தார். சிவனடியார்களுக்குத் திருவமுது கொடுப்பதற்காகத் திருநல்லூரில் மடம் கட்டினார். திருவிழாக்காலங்களில் தம் சுற்றத்தவரோடு தங்கியிருந்து அடியார்களுக்கு திருவமுது, உடை, கோவணம் என்பன அளித்து மகிழ்ந்தார்.
அன்பர் பணி செய்யும் அமர்நீதியாருக்குச் சிவபெருமான் அருள் புரியத் திருவுளங்கொண்டார். அவர் ஒரு நாள் அந்தணர் குலத்து பிரம்மச்சாரியாக கோலங்கொண்டார். கையில் இருகோவணம் முடிந்த ஒரு தண்டுடன் கோவண ஆடையுடன் திருநல்லூரில் உள்ள அமர்நீதியார் மடத்தை அடைந்தார். அவரைக் கண்டு அமர்நீதியார் மிக முகமலர்ச்சியோடு வரவேற்று உபசரித்தார். அமர்நீதியார் அவரை உணவுண்ண அழைத்தார். பிரம்மச்சாரியார் அவ்வேண்டுகோளிற்கிசைந்து காவிரியில் நீராடச் சென்றார். செல்லும் பொழுது மழை வரினும் வரும் எனக்கூறித் தமது தண்டில் கட்டி இருந்த கோவணம் ஒன்றை அவிழ்த்து அமர்நீதியாரிடம் கொடுத்து அதனைப் பக்குவமாக வைத்திருக்கும்படி கூறினார். அமர்நீதியார் அதனைத் தனியாக ஓர் இடத்தில் சேமித்து வைத்தார்.
சிவனடியார் கோவணத்தை மறையும்படி செய்து மழையில் நனைந்தவராய் வந்தார். வைத்த கோவணத்தை கொண்டு வருமாறு கூறினார். கோவணம் கொண்டுவரச் சென்ற தொண்டர் வைத்த இடத்தில் காணாது திகைத்தார். பிற இடங்களில் தேடிப்பார்த்தும் கிடைக்கவில்லை. பின்னர் பிறிதொரு கோவணத்தை எடுத்துக்கொண்டு பிரமச்சாரியிடம் வந்தார். ''அடிகளே!, தாங்கள் தந்த கோவணத்தை வைத்த இடத்தில் காணவில்லை. அது மறைந்ததோ பெரும் மாயமாக உள்ளது. இது வேறு ஒரு நல்ல கோவணம்; இது ஆடையிற் கிழிக்கப்பட்டதல்ல. கோவணமாகவே நெய்யப்பட்டது. நனைந்த கோவணத்தை களைந்து (அகற்றி) இதனை அணிந்து அடியேனது குற்றத்தைப் பொறுத்து அருளுங்கள்'' என வேண்டினார்.
இதனைக் கேட்ட சிவனடியார் சீறிச் சினந்தார். ''அமர்நீதியாரே!, நாம் உம்மிடம் தந்த கோவணத்திற்கு ஒத்தது தண்டில் உள்ள இந்தக் கோவணம். இந்தக் கோவணத்திற்கு எடையான கோவணத்தைக் கொடுப்பீராக'' என்று கூறினார். அதனை ஏற்றுக்கொண்ட அமர்நீதியார், தராசின் ஒரு தட்டில் அடியார் தந்த கோவணத்தை வைத்து, அதற்கு ஈடாகத் தம்மில் உள்ள நெய்த கோவணத்தை மற்றொரு தட்டில் வைத்தபோழுது அது நிறை போதாமையால் மேலெழுந்தது. அது கண்ட அமர்நீதியார், தாம் அடியார்களுக்குக் கொடுத்தற் பொருட்டு வைத்திருந்த கோவணங்கள் அனைத்தையும் ஒவ்வொன்றாக இட்டார். அப்பொழுதும் அன்பரது தட்டு மேற்பட அடியாரது கோவணத்தட்டு நிறையால் கீழே தாழ்ந்தது. அந்நிலையில் அமர்நீதியார், தம்மிடம் உள்ள பொன், வெள்ளி, நவமணித் திரள் முதலிய அரும்பொருள்களையும், பின்பு தம் மனைவி, புதல்வன் ஆகியோரையும் தட்டில் அமர்த்தினார். அப்பொழுது கூட தட்டு நேர் நிற்கவில்லை. நாயனார் 'நாங்கள் இழைத்த அன்பில் இறை திருநீற்று மெய்யடிமை பிழைத்திலோம் என்றால் இத்தராசின் தட்டு சமமாக நிற்பதாகுக’ என்று திருவைந்தெழுத்து ஓதித் தாமும் அதன் மேல் ஏறி அமர்ந்தார். அந்நிலையில் அத்தாராசுத் தட்டுக்கள் இரண்டும் சமமாய் நேர் நின்றன.
அடியாராக வந்த இறைவர், திருநல்லூரிற் பொருந்திய அம்மையப்பராகிய திருக்கோலத்தை அமர்நீதியாருக்குக் காட்டியருளினார். அமர்நீதியாரும் மனைவியாரும் மைந்தரும் சிவலோகவாழ்வினைப் பெற்று இன்புற்றார்கள்.
அல்லிமென் முல்லையந்தார் அமர்நீதிக்கடியேன் – திருத்தொண்டத்தொகை
நுண்பொருள்
இறைவனும் இறையடியாரும் ஒரே நிறை. அம்மையப்பரான இறைவனே நம் தலைவர். அவரைப் பூசித்தல் ஒன்றே தலையாய கருமம். அதன் பின்னாகவே இக்கருமத்தைச் செய்யும், தில்லைவாழந்தணரை நம் தலைவராகக் கொள்ளுதல் நன்று, அரன் நாமத்தை மந்திரமாக்கிக் கொள்ளுதலும் நன்று. ஆயின் இறையடியாரையும் தலைவராகக் கொள்ளுதல் வேண்டுமோ? அவர்தம் உடைமையே அனைத்துமென்று அவர் வேண்டுவதெல்லம் இல்லையென்னாது கொடுப்பதும் (இயற்பகை) அவரை மகேசுவரராகப் பூசித்தலும் (இளையான் குடிமாறர்)அவர்தம் வேடத்தையே மெய்ப்பொருளாகக் கொள்வதும் (மெய்ப்பொருள் நாயனார்) இறைவனைத் தொழமுன் அவர்களைக் கும்பிடுவதும் (விறன்மிண்டர்) ஆகிய இவையெல்லாம் எதற்கு. என்பர்க்குரிய விடையாக அமர்நீதி நாயனார் புராணம் அமைந்திருக்கின்றது. வேதப் பொருளான சிவனும் சிவனடியார்களும் ஒரே நிறை என்பதே அவ்விடை.
அமர்நீதியார் குருபூசைநாள் ஆனி பூரம்.
மேற்கோள்கள்
பகுப்பு:நாயன்மார்கள்
ஊட்டத்தூர் சுத்தரத்தினேஸ்வரர் கோயில்
ஊட்டத்தூர் சுத்தரத்தினேஸ்வரர் திருக்கோயில் திருச்சிராப்பள்ளி மாவட்டம், இலால்குடி வட்டம், ஊட்டத்தூர் ஊராட்சியில் உள்ள தொன்மையான சிவபெருமான் திருக்கோயில் ஆகும். இக்கோயில் பாடாலூர் ஊராட்சி அருகே, திருச்சியிலிருந்து 40 கிலோ மீட்டர் தொலைவில் அமைந்துள்ளது. இக்கோயில் கி.பி. ஏழாம் நூற்றாண்டில் முற்கால சோழர்களால் கட்டபட்டது. பின்னர் ராஜராஜசோழ மன்னரால் சீரமைக்கப்பட்ட பழைமையான தேவார வைப்புத் தலம். சோழ மன்னர்கள், விஜய நகர, பாண்டிய மன்னர்களாலும் திருப்பணிகள் செய்யப்பட்ட திருக்கோயில். இத்திருக்கோயில் பற்றி அப்பர் பாடிய திருப்பாடல்கள், க்ஷேத்திரக்கோவை-திருத்தாண்டகம் பாடல்கள் குறிப்பிடுகின்றன.
தலவரலாறு
ஊட்டத்தூரின் மேற்கே உள்ள சோளேஸ்வரம் எனும் கோயிலை அமைத்த ராஜராஜ சோழன் அடிக்கடி அப்பகுதிக்கு வருவது வழக்கமாக இருந்த சமயம் ஒருமுறை மன்னர் வருகைக்காகப் பாதையைச் சரிசெய்யும் பணியில் மண்வெட்டியால் புல் செதுக்கும் பொழுது ஓரிடத்தில் இரத்தம் வரவே, இச்செய்தி மன்னரிடம் தெரிவிக்கப்பட்டது. மன்னர் வந்து சோதித்து சிவலிங்கத்தைக் கண்டு, மன்னிக்க வேண்டி அவருக்கு திருக்கோயில் எழுப்பினார். மூலவர் சிவலிங்கத்தின் தலைப்பகுதியில் மண்வெட்டி வடு உள்ளது.
நந்தி ஆறு
புண்ணியநதிகள் தம்முள் எவர் பெரியவர் என்ற போட்டியில் சிவபெருமானிடம் தீர்ப்புக்கு வர, நந்தியை அழைத்து அனைத்து நதிகளையும் குடித்துவிடும் படியும் எந்த நதியைக் குடிக்கமுடியவில்லையோ அதுவே சிறந்தது எனக்கூற, நந்தியெம்பெருமானால் கங்கையைக் குடிக்க முடியாததால் அதுவே சிறந்தது எனத் தீர்ப்பாயிற்று. தாம் குடித்த நதிகளை எல்லாம் வெளியே நந்தியெம்பெருமான் வெளியே விட, அதுவே நந்தி ஆறு என ஆயிற்று.
ராஜகோபுரம்
ஏழுநிலை கொண்ட ராஜகோபுரம் உள்ளது.
தேவார வைப்புத் தலம்
அப்பர் பெருமான் பாடலூரிலிருந்து ஊட்டத்தூர் சிவபெருமானைப் பாடியுள்ளார்.
பஞ்சநதனக்கல் நடராஜர்
பஞ்சநதனக்கல் எனும் அரிய வகைக் கல்லில் செய்யப்பட்ட எட்டு அடி உயர நடராஜப்பெருமான் சிலை வழிபாட்டில் உள்ளது.
கட்டடக்கலை சிறப்பு
வருடந்தோறும் தமிழ் மாசி மாதம் 12,13,14 ஆம் தேதிகளில் சூரியனின் ஒளிக்கதிர்கள் சிவபெருமான் மீது விழுமாறு அமைக்கப்பட்டுள்ளது.
நோய்தீர்க்கும் தீர்த்தம்
பஞ்சநதனக்கல்லுக்கு மருத்துவச் சிறப்புகள் உள்ளதாக ஆய்வுகள் கூறுகின்றன. பஞ்சநதனக்கல் நடராஜருக்கு வெட்டிவேர் மாலையிட்டுப் பின்னர் அம்மாலையைப் பிரம்ம தீர்த்தத்தில் போட்டு அந்த தீர்த்தத்தைப் பருக சிறுநீரகக்கோளாறுகள் நீங்கும் என்பது பக்தர்களின் நம்பிக்கை.
வெளி இணைப்புகள்
பகுப்பு:தேவார வைப்புத் தலங்கள் பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
சிங்களாந்தபுரம் கருப்பனார் கோயில்
சிங்களாந்தபுரம் கருப்பனார் கோயில் தமிழ்நாட்டில் நாமக்கல் மாவட்டம், சிங்களாந்தபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] பொங்கல் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐசோபியூட்டைல் குளோரைடு
ஐசோபியூட்டைல் குளோரைடு (Isobutyl chloride) என்பது C4H9Cl   என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 1-குளோரோ-2-மெத்தில்புரோப்பேன் என்ற பெயராலும் இதை அழைக்கிறார்கள். குளோரின், கார்பன், ஐதரசன் ஆகிய சேர்மங்கள் இணைந்து இச்சேர்மம் உருவாகிறது. ஐசோபியூட்டேனின் குளோரினேற்ற வழிப்பெறுதியாக ஐசோபியூட்டைல் குளோரைடு கருதப்படுகிறது.
மேற்கோள்கள்
பகுப்பு:குளோரோ ஆல்க்கேன்கள் பகுப்பு:கரிம ஆலைடுகள்
செல்லூர் கே. ராஜூ
'''செல்லூர் கே. ராஜூ''' ஓர் தமிழக அரசியல்வாதி. இவர் அனைத்திந்திய அண்ணா திராவிட முன்னேற்றக் கழகம் என்ற கட்சியை சார்ந்தவர். 2011 ஆம் ஆண்டு மதுரை மேற்கு தொகுதியிலிருந்து தமிழக சட்டப்பேரவை உறுப்பினராக தேர்ந்தெடுக்கப்பட்டு, தமிழக அரசின் கூட்டுறவுத் துறை அமைச்சராக பணியாற்றினார். தொடர்ந்து 2016 ஆண்டில் நடந்த சட்டமன்ற தேர்தலிலும் வெற்றிபெற்று மீண்டும் கூட்டுறவுத்துறை அமைச்சராக பொறுப்பேற்றார். 2021 ஆம் ஆண்டில் நடைபெற்ற சட்டமன்றத் தேர்தலில் மதுரை (மேற்கு) தொகுதியில் இருந்து அதிமுக சார்பில் சட்டமன்ற உறுப்பினரானார்.
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:மதுரை மக்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
அசிட்டைலேற்ற தரசம்
அசிட்டைலேற்ற தரசம் (Acetylated starch) என்பது மாற்றியமைக்கப்பட்ட தரச உணவு சேர்க்கைப் பொருளாகும். இப்பொருள்களுக்கான ஐரோப்பிய ஒன்றிய எண் திட்டத்தில் இதற்கு ஐ1420 என்ற எண் வழங்கப்பட்டு அறியப்படுகிறது. இவை குடலால் அப்படியே உறிஞ்சப்படுவதில்லை ஆனால் குடல் நொதிகளால் கணிசமாக நீராற்பகுப்பு செய்யப்பட்டு பின்னர் குடல் நுண்ணுயிரியால் நொதிக்கப்படுகின்றன.
மேற்கோள்கள்
பகுப்பு:தரசம்
சிறப்பு நூலகம்
சிறப்பு நூலகம் (special library) என்பது, சிறப்புத் தேவைகள் கொண்ட வரையறுக்கப்பட்ட குழுவினரான பயன்பாட்டாளருக்கு, குறித்த துறை சார்ந்த சிறப்புத் தகவல்களுக்கான மூலங்களையும், சிறப்புச் சேவைகளையும் வழங்கும் Dharshini amir fan நூலகங்களைக் குறிக்கும். நிறுவன நூலகங்கள், அரசாங்க நூலகங்கள், சட்ட நூலகங்கள், மருத்துவ நூலகங்கள், அருங்காட்சியக நூலகங்கள், செய்தி நூலகங்கள், இலாப நோக்கற்ற நூலகங்கள் போன்றவை இவ்வகை நூலகங்களுள் அடங்குகின்றன. கல்வி நிறுவனங்களுக்கு உள்ளேயும் சட்டப் பள்ளி நூலகம், மருத்துவப் பள்ளி நூலகம் போன்ற சிறப்பு நூலகங்கள் இருப்பது உண்டு. இவை பல்கலைக்கழகங்களின் பிற வசதிகளுக்குப் புறம்பாகத் தனியாக நிதியளிக்கப்படுவதாலும், ஒரு குறிப்பிட்ட இலக்குக் குழுவினரான பயன்பாட்டாளர்களுக்குச் சேவை வழங்குவதாலும் இவை சிறப்பு நூலகங்களாகக் கருதப்படுகின்றன.
இயல்புகள்
மரபுவழியான கல்விசார்ந்த அல்லது பொதுச் சூழலில் அமைகின்ற நூலகங்களைப் போலன்றி, சிறப்பு நூலகங்கள் சிறப்பு இயல்புகளைக் கொண்ட பயன்பாட்டாளர்களைக் கொண்டிருப்பதுடன், சிறப்பு வகையான தகவல்களைக் கையாள்பவையாகவும் உள்ளன. இவ்வகை நூலகங்கள் அவற்றை நடத்தும் நிறுவனங்களின் நோக்கங்களுக்கு உதவுமுகமாக உருவாக்கப்படுவதுடன், அவற்றின் பயன்பாட்டாளர்களின் சிறப்புத் தேவைகளை வழங்கும் வகையில் சேகரங்களையும், சேவைகளையும் கொண்டவையாக அமைகின்றன. சிறப்பு நூலகங்கள் பொது மக்களின் பயன்பாட்டுக்குத் திறந்தனவாகவோ அல்லாதனவாகவோ இருக்கலாம்.
மேற்கோள்கள்
பகுப்பு:நூலகங்கள்
பிசப் அருவி
பிசப் அருவி என்பது (Bishop Falls) என்பது  இந்தியாவிலுள்ள மேகாலயா மாநில்த்தில் சில்லாங்கில் அமைந்துள்ள ஒரு அருவியாகும். இது இந்தியாவில் உள்ள உயரமான அருவிகளில் 22வது இடத்தில் உள்ளது .
அருவி
பிசப் அருவி 135 மீட்டர் (443 அடி)  உயரத்தில் இருந்து விழும் மூன்று அடுக்கு அருவியாகும். இந்தபிஷப் அருவி மற்றும் பீடோன் அருவிநீர் ஆகியவை இரட்டையர்கள் என்று குறிப்பிடப்படுகிறது, ஏனெனில் இரண்டு அருவிகளும் அதே செங்குத்தான ஒரே பள்ளத்தாக்கில் விழுந்துவிடுகின்றன. பீடோன் அருவி மற்றும் பிசப் அருவி ஆகியவை தேசிய நெடுஞ்சாலை எண் 40 க்கு அருகில் மோப்ரெம்மில் உள்ளன. மவ்லை எனுமிடத்திலிருந்துஒரு குறுகிய சாலையின் ஒரு காட்சி முனையில் இருந்து  இரு அருவிகளையும் ஒன்றாகபார்க்க முடியும்.
மேற்கோள்
பகுப்பு:மேகாலயாவில் உள்ள அருவிகள்
புனேரி பகாதி
வலது|thumb|168x168px| மகாதேவ் கோவிந்த் ரானடே புனேரி பகாதி அணிந்துள்ளார்
புனேரி பகாதி (Puneri Pagadi)  என்பது ஒரு தனித்துவமான  வகை தலைப்பாகையாகும். புனே நகரத்தில் பெருமை மற்றும் கௌரவத்தின் அடையாளமாக இது கருதப்படுகிறது. புனேயில் இரண்டு நூற்றாண்டுகளுக்கு முன்பு இத்தலைப்பாகை அறிமுகப்படுத்தப்பட்டது. கவுரவ சின்னமாக இருந்தாலும், பல ஆண்டுகளாக தலைப்பாகையின் பயன்பாடு மாறி, தற்போது கல்லூரிகளில் பாரம்பரிய நாட்களில் மட்டும் பயன்படுத்தப்படுகிறது. தலைப்பாகையின் அடையாளத்தைப் பாதுகாக்க, இதற்கு புவியியல் குறியீடு தகுதி வழங்க உள்ளூர் மக்களிடமிருந்து கோரிக்கைகள் வைக்கப்பட்டன. அவர்களின் கோரிக்கை பின்னர் நிறைவேற்றப்பட்டது. புனேரி பகாதி 2009 ஆம் ஆண்டு செப்டம்பர் மாதம் 4 ஆம் தேதியன்று  அறிவுசார் சொத்து ஆனது.
வரலாறு
thumb|புனேவின் தலைப்பாகை பொருத்துபவர்கள், 1890 புனேரி பாணியில் தலைப்பாகை 19 ஆம் நூற்றாண்டில் சமூக சீர்திருத்தவாதியான மகாதேவ் கோவிந்த் ரானடே என்பவரால் அறிமுகப்படுத்தப்பட்டது. பின்னர், லோகமான்ய திலக், இயே.எசு.கரண்டிகர், டி.டி. சத்யே, டாக்டர் விட்டல்ராவ் காடே, தத்யாசாகேப் கேல்கர் மற்றும் டத்தோ வாமன் போட்தார் போன்ற பல தலைவர்கள் அணிந்தனர். புனேரி பகாதி 1973 ஆம் ஆண்டில் மராத்தி நாடகமான காசிராம் கோட்வாலுக்குப் பிறகு மிகவும் பிரபலமானது.
பயன்பாடு
பள்ளி மற்றும் கல்லூரிகளில் திருமண விழாக்கள் மற்றும் பாரம்பரிய நாட்கள் போன்ற சிறப்பு நிகழ்வுகளில் இத்தலைப்பாகை பெரும்பாலும் பயன்படுத்தப்படுகிறது. கோந்தல் கலையை நிகழ்த்தும் போது இளைஞர்கள் இதை அணிவார்கள். தலைப்பாகை மரியாதைக்குரிய சின்னமாக இருப்பதால், நினைவுப் பொருளாகவும் பயன்படுத்தப்படுகிறது. வரலாற்று நாடகங்கள் மற்றும் திரைப்படங்களில் புனேரி பகாதி பயன்படுத்தப்படுகிறது.
அறிவுசார் சொத்துரிமை
10 உறுப்பினர்களைக் கொண்ட சிறீ புனேரி பகாதி சங்கம், இத்தலைப்பாகைக்கான புவிசார் குறியீடு (ஜிஐ) பெற, புவியியல் அடையாளப் பதிவேட்டில் விண்ணப்பித்திருந்தது. அறிவுசார் சொத்துரிமைகளை ஊக்குவிக்கும் சீரியப் பணி ஆலோசனைக் குழு சார்பாக விண்ணப்பத்தை தாக்கல் செய்யப்பட்டது. புனேரி பகாதியை அடையாளம் காணக்கூடியதாக மாற்றுவதும், அதன் அடையாளத்தையும் புனேரி கலாச்சாரத்தையும் பாதுகாப்பதும் இதன் நோக்கமாக இருந்தது. இதன் விளைவாக, 4 செப்டம்பர் 2009 ஆம் ஆண்டு செப்டம்பர் மாதம் 4 ஆம் தேதியன்று தலைப்பாகைக்கு புவியியல் அடையாளத் தகுதி  வழங்கப்பட்டது. தலைப்பாகை புனேவின் அதிகாரப்பூர்வ கலாச்சார அடையாளமாக மாறியது. இதனால் புனேரி பகாதிக்கு அறிவுசார் சொத்துரிமை கிடைத்தது. புனேரி பகாதி என்ற பெயரில் புனேவுக்கு வெளியே தயாரிக்கப்பட்ட எந்த தலைப்பாகையும் விற்பனை செய்வது சட்டவிரோதமானது. புனேரி பகாதியுடன், டார்ச்சிலிங்கு தேநீர், பனாரசி புடவைகள், திருப்பதி லட்டூ போன்ற இந்திய தயாரிப்புகளுக்கு இந்த தகுதி வழங்கப்பட்டது.
மேற்கோள்கள்
பகுப்பு:இந்திய உடைகள் பகுப்பு:மகாராட்டிரப் பண்பாடு
துடுப்பாட்ட உலகக்கிண்ண இறுதிப் போட்டி 2007
துடுப்பாட்ட உலகக்கிண்ண இறுதிப்போட்டி 2007 (2007 Cricket World Cup Final, கிரிக்கெட் உலகக்கோப்பை இறுதிப்போட்டி 2007) என்பது ஒருநாள் பன்னாட்டுத் துடுப்பாட்டப் போட்டிகளின் ஒன்பதாவது உலகக் கிண்ணத்துக்காக இடம்பெற்ற சுற்றுப் போட்டிகளின் இறுதிப் போட்டி பற்றியதாகும். இப்போட்டி 2007 ஏப்ரல் 28 ஆம் நாள் கரிபியன், பார்படோசு, கென்சிங்டன் ஓவல் துடுப்பாட்ட அரங்கில் நடைபெற்றது. இறுதிப் போட்டியில் ஆத்திரேலிய அணி, இலங்கை அணியை வென்று நான்காவது தடவையாகவும் உலகக் கிண்ணத்தை வெற்றி கொண்டது. ஆத்திரேலிய, இலங்கை அணிகள் 1996 துடுப்பாட்ட உலகக்கிண்ணப் போட்டியின் இறுதி ஆட்டத்துக்குத் தெரிவாகி இலங்கை அணி வெற்றிபெற்றிருந்தது. இந்த ஒரு தோல்வியைத் தவிர இதற்கு முன்னர் ஆத்திரேலியா இலங்கை அணிக்கெதிராக விளையாடிய அனைத்து உலகக்கிண்ணப் போட்டிகளிலும் வெற்றி பெற்றிருந்தது. இந்த இறுதி ஆட்டம் இலங்கை பங்குபற்றிய இரண்டாவது உலகக்கிண்ண இறுதி ஆட்டமாகும். ஆத்திரேலியாவுக்கு இது ஆறாவது இறுதி ஆட்டமாகும்.
நடைபெற்ற அரங்கம்
கரிபியன், பார்படோசு, கென்சிங்டன் ஓவல் துடுப்பாட்ட அரங்கம்
நாணயச்சுழற்சி
இப்போட்டியில் நாணய சுழற்சியில் ஆத்திரேலியா அணி வெற்றியீட்டி துடுப்பெடுத்தாட முடிவெடுத்தது.
இறுதிப் போட்டி
இந்த இறுதி ஆட்டம் இலங்கை பங்குபற்றிய இரண்டாவது உலகக்கிண்ண இறுதி ஆட்டமாகும். ஆத்திரேலியாவுக்கு இது ஆறாவது இறுதி ஆட்டமாகும்.
ஆத்திரேலியா அணியின் துடுப்பாட்டம்
மழை காரணமாக ஒவ்வோர் அணிக்கும் 38 ஓவர்கள் கொடுக்கப்பட்டது. உதிரிகள் - 23
மொத்தம் - 4 விக்கட் இழப்புக்கு - 281 (38 ஓவர்கள்)
துடுப்பெடுத்து ஆடாதவர்கள்: மைக்கேல் ஹசி, ஜீ.பி. ஹோக்,என்.டப்ளியு. பிரேக்கன், எஸ்.டப்ளியு. டைட், கிளென் மெக்ரா
இலங்கை அணியின் பந்து வீச்சு
இலங்கை அணியின் துடுப்பாட்டம்
மேலும் பொழிந்த மழையால் இலங்கை அணியின் ஓவர்கள் 36 ஆகக் குறைக்கப்பட்டது. உதிரிகள் -15
மொத்தம் 8 விக்கட் இழப்புக்கு - 215 (36 ஓவர்கள்)
துடுப்பெடுத்து ஆடாதவர்: முத்தையா முரளிதரன்
ஆட்டமிழந்த ஒழுங்கு: 1-7 (உபுல் தரங்க 2.1), 2-123 (குமார் சங்கக்கார, 19.5), 3-145 (சனத் ஜெயசூரிய, 22.6), 4-156 (மகெல ஜயவர்தன , 25.5), 5-188 (திலகரத்ன டில்ஷான், 29.6), 6-190 (சமர சில்வா, 30.1), 7-194 (ரசல் ஆனொல்ட், 31.5), 8-211 (லசித் மாலிங்க, 33.6)
ஆத்திரேலியா அணியின் பந்து வீச்சு
முடிவு
இறுதி ஆட்டத்தில் அவுஸ்திரேலியா 53 ஓட்டங்களால் வென்று உலகக்கிண்ணத்தை 4 வது தடவையாகக்  கைப்பற்றியது. அவுஸ்திரேலியா இப்போட்டித்தொடரை எந்த ஒரு ஆட்டத்தையும் இழக்காமல் விளையாடி வென்றுள்ளமை குறிப்பிடத்தக்கது.
பகுப்பு:துடுப்பாட்ட உலகக்கிண்ணம் பகுப்பு:2007 நிகழ்வுகள்
கே. டி. பச்சைமால்
'''கே. டி. பச்சைமால்' (K. T. Pachaimal'') ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், கன்னியாகுமரி தொகுதியிலிருந்து, தமிழக சட்டமன்றத்திற்குத் தேர்ந்தெடுக்கப்பட்டார். இவர் தமிழக அரசின் வனத்துறை அமைச்சராகவும், தமிழக தொழிலாளர் நலத்துறை அமைச்சராகவும் பணியாற்றியுள்ளார். இவர் அனைத்திந்திய அண்ணா திராவிட முன்னேற்றக் கழக கட்சியைச் சேர்ந்தவர்.
மேற்கோள்கள்
பகுப்பு:வாழும் நபர்கள் பகுப்பு:தமிழக முன்னாள் அமைச்சர்கள் பகுப்பு:கன்னியாகுமரி மாவட்ட நபர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்‎ பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
ராம் துலாரி சின்கா
இராம் துலாரி சின்கா (8 திசம்பர் 1922 – 31 ஆகத்து 1994) ஓர் தேசியவாதி, விடுதலைப் போராளி, இந்திய தேசிய காங்கிரசு சார்ந்த இந்திய மக்களவை உறுப்பினர் மற்றும் நடுவண் அமைச்சர். இந்திய கூட்டுறவு இயக்கத்தின் தந்தை எனப் போற்றப்படுபவரும் முதல் மக்களவையில் உறுப்பினராக இருந்தவருமான தாக்கூர் யுகல் கிசோர் சின்காவின் மனைவியுமாவார். மக்களவை உறுப்பினராக இராம் துலாரி சின்கா முதல் மூன்று இந்தியப் பிரதமர்களுடன் (ஜவகர்லால் நேரு, லால் பகதூர் சாஸ்திரி, இந்திரா காந்தி) பணியாற்றிய பெருமை உடையவர். இந்திரா காந்தி மற்றும் ராஜீவ் காந்தி அமைச்சரவைகளில் ஒன்றிய அமைச்சராகப் பொறுப்பு வகித்துள்ளார். பன்னாட்டு தொழிலாளர் அமைப்பின் துணைத் தலைவராக தேர்ந்தெடுக்கப்பட்டார். பீகார் மாநிலத்திலிருந்து முதுகலை பட்டம் பெற்ற முதல் பெண்மணி, ஆளுநராகப் பொறுப்பேற்ற முதல் பெண்மணி போன்ற பெருமைகளுக்கு உரியவர். 23 பிப்ரவரி 1988 முதல் 12 பிப்ரவரி 1990 வரை கேரள ஆளுநராக பொறுப்பாற்றி உள்ளார்.
தேர்தல் முடிவுகள்
சட்டப் பேரவை தேர்தல் முடிவுகள்
மக்களவை தேர்தல் முடிவுகள்
அரசியல் வாரிசு
இவரது அரசியல் மரபை முன்னெடுத்து மகனும் முனைவருமான மதுரேந்திர குமார் சிங் 1989ஆம் ஆண்டு சிவகர் மக்களவைத் தொகுதியில் காங்கிரசு சார்பில் போட்டியிட்டு வெற்றி பெற்றார்.
மதுரேந்திரா பீகார் மாநில தேசிய இந்திய மாணவர் ஒன்றியம் மற்றும் பீகார் பிரதேச இளைஞர் காங்கிரசு ஆகியவற்றின் துணைத் தலைவராக உள்ளார். முன்னதாக மாவட்ட காங்கிரசு கமிட்டி தலைவராக இருந்துள்ளார். கடந்த 16 ஆண்டுகளாக பீகார் பிரதேச காங்கிரசு கமிட்டியின் செயற்குழு உறுப்பினராக இருந்து வருகிறார். இவர் பீகார் கூட்டுறவு இயக்கங்களில் முதன்மைப் பங்காற்றுவதுடன் மாநில கரும்பு உற்பத்தியாளர் சங்கத்தின் தலைவராகவும் உள்ளார்.
வெளி இணைப்புகள்
பகுப்பு:கேரள ஆளுநர்கள் பகுப்பு:பீகார் அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1922 பிறப்புகள் பகுப்பு:1994 இறப்புகள் பகுப்பு:இந்திய அமைச்சர்கள் பகுப்பு:பெண் அரசியல்வாதிகள்
இரட்டை ஏரி
இரட்டை ஏரி அல்லது ரெட்டேரி (Rettai Eri, பேச்சுவழக்கில் Retteri)  என்பது தமிழ்நாட்டின், தலைநகரான சென்னையில் கொலத்தூரில் உள்ள ஒரு ஏரியாகும். இந்த ஏரி 100 அடி சாலையில் இருந்து தெரியக்கூடியது, செங்குன்றம் சாலை சந்திப்பு ரெட்டேரி ஜங்சன் என அழைக்கப்படுகிறது. இந்த சந்திப்பில் ஒரு மேம்பாலம் அமைக்க அரசு திட்டமிட்டுள்ளது.
அழகுபடுத்துதல்
இரட்டை ஏரியின் குறுக்கே ஜி.என்.டி சாலை செல்கிறது. 5.42 மில்லியன் சதுர அடி பரப்பளவு கொண்டது இந்த ஏரி. இது ஒரு சூழல் சுற்றுலா மையமாக மாற்றப்பட்டுள்ளது. ஒருகாலத்தில் அக்கம்பக்கத்தின் குடிநீர் ஆதாரமாக இருந்த ஏரி, இப்போது ஆண்டின் பெரும்பாலான காலத்தில் நீர் அற்று உள்ளது. இருந்தாலும் இந்த ஏரி பறவைகளின் புகலிடமாக உள்ளது. பூவி பாதுகாப்பு அறக்கட்டளை என்னும் நகரம் சார்ந்த பல்லுயிர் ஆராய்ச்சி நிறுவனத்தின் ஆய்வின்படி, பறவைகளில் சுமார் 40 வெவ்வேறு இனங்கள் அம்பத்தூர் மற்றும் கொரட்டூர் ஏரிகளுக்கு இடையில் வருகின்றன. அவைகளின் மத்தியில் மிகவும் பொதுவாக தையல்சிட்டு, ஊதாப்பிட்டத் தேன்சிட்டு, நத்தை குத்தி நாரை போன்ற இடம் பெயரும் பறவைகள் உள்ளன என்று அறியப்படுகிறது.
பல தசாப்தங்களாக புறக்கணிப்பு நிலையில் இருந்த இந்த ஏரி செங்குன்றம் நீர்த்தேக்கம் கொரட்டூர் ஏரி ஆகியவற்றில் இருந்து உபரி நீரைப் பெற முடிவு செய்யப்பட்டுள்ளது. நீர்வள ஆதாரத்துறை (WRD) ₹ 850 மில்லியன் செலவில் அம்பத்தூர் மற்றும் கொரட்டூர் ஏரி ஆகியவற்றை இணைத்து ஏரியை மேம்படுத்த முடிவு செய்துள்ளது. வளர்ச்சிப் பணிகளாக, தேவையற்ற தாவரங்களை நீக்குதல், தூர் வாருதல், படகு சேவை, ஏரியோரம் மூன்று கி.மீ. வரை பூங்கா அமைத்தல் ஆகியவற்றை ஏற்படுத்த திட்டமிடப்பட்டது. மேலும் பிற வேலைகளாக, பட்டாம்பூச்சிகள் மற்றும் பறவைகள் ஈர்க்கும் விதமாக மருத்துவ குணமுள்ள மற்றும் பூக்கும் மரக்கன்றுகள் போன்ற பல்வேறு தாவர இனங்களை நடுதல், ஒரு நடைபாதை மற்றும் ஏரியின் நடுவில் மண்ணைக் குவித்து செயற்கை தீவை உருவாக்குதல் போன்ற மேம்பாட்டு பணிகள் செய்ய திட்டமிடப்பட்டுள்ளது.
மேற்கோள்கள்
பகுப்பு:சென்னை ஏரிகள்
நார்மெர் கற்பலகை
நார்மெர் தட்டு அல்லது நார்மெரின் கல் தட்டு (Narmer Palette / Palette of Narmer), பண்டைய எகிப்தின் துவக்க கால அரச மரபு காலத்தின் முதல் வம்ச மன்னராக நம்பப்படும் நார்மெர் காலத்து கல்வெட்டு பலகை ஆகும். அழகிய இக்கற்பலகையின் காலம் ஏறத்தாழ கிமு 3200 – கிமு 3000-க்கும் இடைப்பட்டதாகும். 64 செமீ நீளம், 42 செமீ அகலம் கொண்ட இந்த அழகிய வண்டல் கல் தட்டு, எகிப்தின் தொல்லியல் வரலாற்றில் கண்டெடுக்கப்பட்ட அரிய வகை தொல்பொருள் என எகிப்தியவியல் அறிஞர்கள் கூறுகின்றனர். இக்கற்பலகையின் இருபுறத்தில் எகிப்தியக் கடவுளான பசு தேவதையின் சிற்பம், மன்னர் நார்மெரின் சிற்பம், முதல் வம்சத்தினரின் குலக்குறி சின்னமான தேள் மற்றும் விலங்குகள் சிற்பம் மற்றும் பண்டைய எகிப்திய மொழியை விளக்கும் பட எழுத்து குறிப்புகள் கொண்டது. இக்கற்பலகையை 1897–1898-ஆம ஆண்டுகளில்பண்டைய எகிப்திய நகரமான நெக்கென் நகரத்தில் அகழாய்வின் போது கண்டெடுக்கபட்டது. தற்போது நார்மெர் கற்பலகை எகிப்து நாட்டின் தலைநகரான கெய்ரோவில் உள்ள எகிப்திய அருங்காட்சியகத்தில் காட்சிக்கு வைக்கப்பட்டுள்ளது.
ஏறத்தாழ 5,100 ஆண்டுகள் பழமையான இக்கற்பலகை எகிப்தின் வரலாற்றையும், நாகரிகத்தையும் விளக்கும் தொல்பொருள் ஆகும். தெற்கு எகிப்தையும், வடக்கு எகிப்தையும் ஒன்றிணைத்ததை நினைவு கூறும் வகையில் மன்னர் நார்மெர் இக்கற்பலகை சின்னத்தை நிறுவினார் எனத்தொல்லியல் அறிஞர்கள் கருதுகின்றனர். இதனை வலியுறுத்தும் வகையில் இக்கற்பலகையில் தெற்கு எகிப்திய மன்னர்கள் அணிந்த வெள்ளை நிற மகுடமும், வடக்கு எகிப்திய மன்னர்கள் அணிந்த சிவப்பு நிற நீண்ட மகுடமும் செதுக்கப்பட்டுள்ளது. மேலும் இக்கற்பலகையில் பண்டைய எகிப்திய கலைகள், பட எழுத்து முறைகள் குறிக்கும் சின்னங்கள் இடம் பெற்றுள்ளது. நார்மெர் கற்பலகையை, இவ்வுலகில் கண்டுபிடிக்கப்பட்ட முதல் வரலாற்று ஆவணம் என எகிப்தியவியல் அறிஞரான பாப் பெரியர் குறிப்பிட்டுள்ளார்.
ஐக்கிய இராச்சியத்தின் தொல்லியல் அறிஞர்களான ஜேம்ஸ் இ. குயுபெல் மற்றும் பிரடெரிக் டபிள்யு. கிரீன் ஆகியோர் 1897–1898-ஆண்டுகளில் நைல் நதியின் மேற்கு கரையில் அமைந்த எட்ஃபூ கோயில் வளாகத்தை அகழாய்வு செய்த போது நார்மெரின் கற்பலகையை கண்டுபிடித்தனர்.
விளக்கம்
thumb|right|[[நார்மெர் என்ற உச்சரிப்பைக் குறிக்கும் கெளிறு மீன் மற்றும் உளியின் பட எழுத்துகள் ]]
வண்டல் கல்லிலால் செய்யப்பட்ட நார்மெர் கற்பலகை 63 செண்டிமீட்டர் (2.07 அடி) உயரம் கொண்ட அழகிய பதக்க வடிவில் அமைந்துள்ளது. இக்கற்பலகையின் முன் பக்கம் மற்றும் பின் பக்கம் என இரண்டு பக்கங்களிலும் மன்னர் நார்மெர் உருவத்துடன் அழகிய சிற்பங்கள் செதுக்கப்பட்டுள்ளது.
thumb|left|நார்மெர் கற்பலகையில் துவக்க கால எகிப்திய மொழி [[பட எழுத்து குறியீடுகள்]]
மன்னர் நார்மெரின் பெயரைக் குறிக்கும் வகையில், இக்கற்பலகையின் இருபுறத்தின் மேற்பகுதிகளில் கெளிறு மீன் மற்றும் உளி சிற்பங்கள் செதுக்கப்பட்டுள்ளது. மேலும் கற்பலகையின் இருபுறத்தின் மேற்பகுதியில் வரலாற்று காலத்திற்கு முந்தைய எகிப்தியர்கள் வழிபட்ட வளைந்த கொம்புடன் கூடிய பசு தேவதையின் சிற்பம் உள்ளது.
கற்பலகையின் முன்பக்க காட்சி
thumb|400px|நார்மெர் கற்பலகையின் முன்பக்கக் காட்சி
நார்மெர் கற்பலகையின் மேற்புறத்தின் இரண்டு பக்ககளிலும் பண்டைய எகிப்தியக் கடவுளான பசு தேவதையின் வளைந்த கொம்புகளுடன் கூடிய உருவங்கள் செதுக்கப்பட்டுள்ளது. இரண்டு பசு தேவதைகளின் உருவங்களின் நடுவில் மன்னர் நார்மெரின் பெயரைக் குறிக்கும் வகையில், இக்கற்பலகையின் இருபுறத்தின் மேற்பகுதிகளில் கெளிறு மீன் மற்றும் உளி சிற்பங்கள் செதுக்கப்பட்டுள்ளது. கற்பலகையின் நடுவில் தெற்கு எகிப்திய மன்னர்கள் அணியும் நீண்ட வெள்ளை நிற மகுடமும் மற்றும் வலது கையில் ஆயுதம் தாங்கிய மன்னர் நார்மெரின் உருவம் உள்ளது. நார்மெர் மன்னரின் வலதுபுறத்தில் ஒரு மனிதன் இடது கையில் மன்னரின் காலணிகளும், வலது கையில் நீர்க்குடுவையும் தாங்கியவாறும் ஒரு உருவம் உள்ளது. நார்மெர் மன்னரின் இடதுபுறத்தில் மண்டியிட்ட நிலையில் உள்ள ஒரு கைதியை மன்னர் அடிக்கும் நிலையில் ஒரு சிற்பம் உள்ளது. மனிதனின் தலைக்கு மேல் வடக்கு எகிப்தை குறிக்கும் பாபிரஸ் காகித்தால் செய்யப்பட்ட 6 நாணல் மலர்களும், ஓரசு கடவுளைக் குறிக்கும் வல்லூறு பறவையின் உருவமும் உள்ளது. இதில் ஓரசு கடவுள் அம்மனிதனின் தலையை தாக்குவதாக உள்ளது. நார்மெர் மன்னரின் காலுக்கு அடியில் நிர்வாண கோலத்தில் இரண்டு மீசையுடைய மனிதர்கள் ஓடும் நிலையில் காட்சிப்படுத்தப்பட்டுள்ளது. அதில் ஓடும் மனிதர்களின் தலைகளுக்கு மேல் இரண்டு படவெழுத்துகள் காணப்படுகிறது. இது நார்மெர் மன்னர் போரில் வென்ற நகரங்களை குறிக்கிறது.
கற்பலகையின் பின்பக்கக் காட்சி
கற்பலகையின் பின்புற பாகத்தின் அடியில் காளை போன்ற உருவத்தின் அடியில் மன்னர் கீழ் எகிப்திய மன்னர்கள் அணியும் சிவப்பு நிற நீண்ட மகுடத்துடன் மன்னர் நார்மெர் கையில் பூனை மற்றும் நெல்லை சூடடிக்கும் கோலுடன் அமர்ந்திருப்பது போன்ற உருவமும் காணப்படுகிறது.
பின்பக்க கற்பலகையின் நடுப்புறத்தில் சண்டையிடும் இரண்டு விலங்குகளின் நீண்ட தலைகள் ஒன்றுடன் ஒன்று பின்னிக்கொண்டும், அதன் தலைகளை பக்கத்திற்கு ஒருவர் நீண்ட கயிற்றால் பிணைத்துக் கொண்டு இருப்பது போன்ற உருவம் செதுக்கப்பட்டுள்ளது. இவ்வுருவம் கீழ் எகிப்து மற்றும் மேல் எகிப்தை மன்னர் நார்மெர் ஒன்றிணைத்ததை காட்டுகிறது. மேலும் இவ்வுருவம் பண்டைய மெசொப்பொத்தேமியாவின் உரூக் பண்பாடு காலத்திய (கிமு 4100 – 3000) நீண்ட கழுத்துகளால் பின்னப்பட்ட விலங்குகளின் வரிசைக் கல்வெட்டுகளுடன் ஒத்துப்போகிறது.
கற்பலகையின் மேற்புறத்திற்கு அடியில் நீண்ட தலைமுடி உடைய ஒரு மன்னரும், மன்னருக்குப் பின்புறம் இருவரும், முன்புறம் ஐவர் விலங்கு உருவங்கள் கொண்ட பதாகைகளுடன் ஊர்வலமாகச் செல்லும் காட்சி செதுக்கப்பட்டுள்ளது. இக்காட்சியின் வலதுபுறத்தில் 10 நபர்கள், ஐவர் ஐவராக தரையில் பிணமாக கிடக்கும் காட்சி செதுக்கப்பட்டுள்ளது. இது போரில் மன்னர் நார்மெர் அடைந்த வெற்றியை நினைவு கூறும் வகையில் உள்ளது. இந்த பிணங்களின் உருவங்களுக்கு மேல் கப்பல், வல்லூறு, குத்தீட்டி போன்ற உருவங்கள் செதுக்கப்பட்டுள்ளது. இவ்வுருங்கள் மன்னர் நார்மெர் போரில் கைப்பற்றிய ஊர்களின் பெயராக இருக்கலாம் எனக்கருதப்படுகிறது.
கற்பலகையில் மேற்புறத்தில் எகிப்தியக் கடவுளான பசு தேவதை நீண்ட வளைந்த கொம்புகளுடன் உள்ளது. பசு தேவதைகளுக்கு நடுவில் மன்னர் நார்மெரின் முதல் வம்சத்தவர்களைக் குறிக்கும் குலக்குறிச் சின்னமான தேள் உருவம் காணப்படுகிறது.
thumb|left|நீண்ட கழுத்துகளால் பின்னப்பட்ட விலங்குகளின் வரிசை. [[உரூக் காலத்திய சிற்பம், காலம் கிமு 4100 – 3000]], மெசொப்பொத்தேமியா
வெளி இணைப்புகள்
பகுப்பு:எகிப்தின் தொல்பொருட்கள் பகுப்பு:எகிப்திய நாகரிகம் பகுப்பு:எகிப்தின் வரலாறு பகுப்பு:எகிப்தியப் பண்பாடு
புதியம்புத்தூர் சோலைச்சாமி கோயில்
புதியம்புத்தூர் சோலைச்சாமி கோயில் தமிழ்நாட்டில் தூத்துக்குடி மாவட்டம், புதியம்புத்தூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கயல் (தொலைக்காட்சித் தொடர்)
கயல் என்பது சன் தொலைக்காட்சியில் அக்டோபர் 25, 2021 ஆம் ஆண்டு முதல் திங்கள் முதல் சனிக்கிழமை வரை பிற்பகல் 2.30 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இந்த தொடரை சன் என்டர்டெயின்மெண்ட் மற்றும் விஷன் இந்தியா பிரைவேட் லிமிடெட் போன்ற நிறுவனங்கள் இணைந்து தயாரிக்க, சைத்ரா ரெட்டி  மற்றும் சஞ்சீவ் கார்த்திக் ஆகியோர் முதன்மைக் கதாபாத்திரத்தில் நடிக்க, பி.செல்வம் என்பவர் இத்தொடரை இயக்கியுள்ளார்.
இது தந்தையை இழந்த குடும்பத்தின் அணைத்து குடும்ப பொறுப்புகளையும் சுமக்கும் கயல் என்ற பெண்ணை மையப்படுத்தி எழும் பிரச்சனைகளையும் நிகழ்வுகளையும் மையாக கொண்டு உருவாக்கப்பட்டுள்ளது.
மேற்கோள்கள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
ஐதராக்சிபுரோபைல் தரசம்
மேற்கோள்கள்
பகுப்பு:தரசம்
நோய் உருவாக்கம்
நோய் உருவாக்கம் என்பது  ஒரு நோய்க்கு காரணமான நோய்க்கிருமி உயிரியல் வழிமுறை மூலம் பரவுவதை குறிக்கும். மேலும் இந்த வார்த்தை நோயின் தோற்றத்தையும் வளர்ச்சியையும் விவரிக்கக்கூடியது. இந்நோய் கடுமையானதாகவோ, நீண்டகாலமாகவோ அல்லது மீண்டும் மீண்டும் வருகிறதா என்பதையும் விவரிக்க முடியும். இந்த வார்த்தை கிரேக்க வார்த்தையான பாத்தோஸ் ("நோய்") மற்றும் ஜெனிசிஸ்("உருவாக்கம்") லிருந்து உருவானது.
விளக்கம்
நுண்ணுயிர் நோய்த்தொற்று, வீக்கம், புற்று நோய் மற்றும்திசு முறிவு ஆகியவை நோய் உருவாக்க வகைகள் ஆகும். உதாரணமாக பாக்டீரியா நோய்  உருவாக்கத்தில் எந்த பாக்டீரியா நோய்த்தொற்றை தோற்றுவித்து உடல்நலக்குறைவை ஏற்படுத்தும் என்பதை குறிக்கும் வழிமுறையாகும்.
பெரும்பாலான நோய்கள் பல்வேறு செயல்முறைகளால் ஏற்படுகின்றன. உதாரணமாக, சில புற்றுநோய்கள் நோயெதிர்ப்பு மண்டலத்தின் செயலிழப்பினால் ஏற்படுகின்றன (நோய் எதிர்ப்புத் திறன் ஒடுக்கத்தால் விளையும் தோல் புற்றுநோய்கள் மற்றும் சிறுநீரக மாற்று அறுவை சிகிச்சைக்கு பிறகு ஏற்படும் லிம்போமாக்கள்).
சில அடிப்படைக் காரணங்களால் உருவாகும் ஒரு நோயைக் (அல்லது நிலை) கட்டுப்படுத்துவதன் மூலம் நோயைத்  தடுக்கலாம். பெரும்பாலும் நோய்ப்பரவலியல் உற்றுநோக்கலில் நோய்க்குறியியல் இணைப்பானது நோய்க்கும் அதற்கான காரணத்திற்கும் இடையேயான   முக்கிய காரணியானது. ஆய்வுகளில் அடையாளம் காணப்பட்டது. மூலக்கூறு நோய்ப்பரவலியலில் நேரடியாக தொற்றுநோயியல் அணுகுமுறை ஒருங்கிணைக்கப்படலாம். மூலக்கூறு நோய்ப்பரவலியல் தொற்று நோய் உருவாக்கத்துடன் சாத்தியமான ஆபத்து காரணியை இணைப்பதன் மூலம் நோய்க்கிருமி மற்றும் காரணியை மதிப்பிடுவதற்கு உதவுகிறது. இவ்வாறு, மூலக்கூறு நோய்ப்பரவலியல் சாதாரண காரணங்களை முந்தியுள்ளது.
கை டக் கப்பல் நிறுத்தகம்
கை டக் கப்பல் நிறுத்தகம் (Kai Tak cruise terminal) முன்னாள் கை டக் விமான நிலையம் இருந்த இடத்தில் கட்டப்பட்டு வரும் ஒரு கப்பல் நிறுத்தகமாகும். இதன் கட்டுமானப் பணிகள் 2013 ஆம் ஆண்டளவில் நிறைவடையும் என எதிர்பார்க்கப்படுகிறது.
நோய் உருவாக்கம்
மேற்கோள்கள்
பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:நோயியல்
கை டக் கப்பல் நிறுத்தகம்
பகுப்பு:கவுலூன் நகர மாவட்டம் பகுப்பு:விக்டோரியா துறைமுகம்
பூ முக வெளவால்
பூ முக வெளவால் (Flower- faced bat) என்பது ஹிப்பொசிடாிடையே (Hipposideridae) குடும்பத்தை சாா்ந்த ஒரு வௌவால் ஆகும். இது ஆன்தொப்ஸ் ஒற்றை தன்மை கொண்ட மரபணு உயிாி ஆகும். இது பப்புவா நியூ கினியாவில் உள்ள போகேன்வில்லி மற்றும் சாலமன்தீவுகளில் காணப்படுகின்றன. இந்த அாிய மற்றும் சிறிய வெளவால் அங்குள்ள வெப்பமண்டல காடுகள் மற்றும் அதனை சுற்றியுள்ள கிராம வீடுகளில் பறந்து கொண்டிருக்கும்.
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:வௌவால்கள்
இந்திய புதர் எலி
இந்த சிற்றினம் இந்தியத் துணைக் கண்டத்தில் பரவலாக, மேற்கே கோஹாட்டிலுருந்து கிழக்கே பூட்டான் டோர் வரை காணப்படுகின்றது. மேலும் இது இலங்கையிலும் காணப்படுகிறது. 11 வகையான துணைச் சிற்றினங்கள் அங்கீகரிக்கப்பட்டுள்ளன.
இந்த பேரினத்தின் பெயரானது கன்னடப் பெயரான குலந்தியிலிருந்து பெறப்பட்டது. மேலும் குறிப்பிட்ட சிறப்புப் பெயர் சர் வால்டர் எலியட்எனும் இயற்கையிலாரை நினைவுபடுத்துவதாக உள்ளது. தென்னிந்தியாவிலிருந்து பரிந்துரைக்கப்பட்டதை தவிர மற்றவை லிமிட்டரிசு (வடமேற்கு வரம்புகள்), பாபெரா (பஞ்சாப்), வாட்சோனி (சிந்து), குஜெராட்டி (குசராத்து), பாம்பாக்ஸ் (மும்பை), கொராகினிஸ் (குடகு), காஃபியசு (இலங்கை), நியூவேரா (இலங்கை), மியோத்ரிக்சு (நேபாளம்) மற்றும் கோனோசா (பூட்டான் துவார்சு, ஹசிமாரா ).
விளக்கம்
தலை மற்றும் உடல் நீளம் 12–14 செ.மீ. வால் 9-11 செ.மீ. மஞ்சள் பழுப்பு நிற மேல்புறம் கருப்பு மற்றும் சிவப்பு மஞ்சள் நிறப் புள்ளிகளுடன் உள்ளன. வயிற்றுப் பகுதி சாம்பல் நிறத்தில் மஞ்சள் நிறப் புள்ளிகளுடனும், ஆரஞ்சு-மஞ்சள் வெட்டு பற்களுடனும், வாலானது, மேற்பகுதியில் அடர் நிறத்துடன் அடிப்பகுதி மஞ்சள் நிறத்துடன் காணப்படும். உடலில் முள்போன்ற உரோமங்களுடன், வட்ட தலையில், தட்டையான மூக்குடன் சிறிய கண்களுடன் காணப்படும்.
பிரான்சுக் கோட்டை
பிரான்சுக் கோட்டை (Fort-de-France, ) பிரான்சின் கரிபியன் கடல்கடந்த திணைக்களமான மர்தினிக்கின் தலைநகரம் ஆகும். இது கரிபியனில் உள்ள முதன்மையான நகரங்களில் ஒன்றாகும். இங்கிருந்து சர்க்கரை, ரம் (மதுபானம்), கலனிலடைத்த கனிகள்,  கொக்கோ ஏற்றுமதியாகின்றன.
புவியியல்
பிரான்சுக் கோட்டை அல்லது பிரான்சின் கோட்டை மர்தினிக்கின் மேற்கு கடலோரத்தில் பிரான்சுக் கோட்டை விரிகுடாவின் வடக்கு முகத்துவாரத்தில் மதாம் ஆற்றின் கழிமுகத்தில் அமைந்துள்ளது. மலைகளுக்கும் கடலுக்கும் இடையே உள்ள குறுகிய சமவெளியில் நகரம் அமைந்துள்ளது.இருப்பினும் தீவின் அனைத்துப் பகுதிகளுடனும் சாலைகளால் பிணையப்பட்டுள்ளது.
வரலாறு
1638இல் மர்தினிக்கின் முதல் ஆளுநர் சாக் டியெல் டு பார்க்கெ நகரை பகைவர்களிடமிருந்து காப்பாற்றும் வண்ணம் செயிண்ட் லூயி கோட்டையைக் கட்டினார். 1669இல் பதினான்காம் லூயி பாசு குறுமன்னரை ஆளுநராக நியமித்த பிறகு அழிப்பட்டிருந்த இந்தக் கோட்டை மீண்டும் கட்டப்பட்டது. இவரது கட்டளைப்படியும் பின்னர் வந்தவர்களாலும் இக்கோட்டை மார்ஷல் வாபன் வடித்த கட்டிட வடிவமைப்பின்படி கட்டப்பட்டன.
துவக்கத்தில் இது போர்ட்-ரோயல் என்றழைக்கப்பட்டது; மர்தினிக்கின் இந்த நிர்வாக தலைநகரத்தை விட தீவிலிருந்த பழமையான நகரமான செயிண்ட் பியரெ புகழ் பெற்றிருந்தது. அந்த நகரின் வணிக, பண்பாட்டுச் செயற்பாடுகளால் "கரிபியனின் பாரிசு" எனப்பட்டது.
போர்ட் ரோயல் என்ற பெயர் பிரெஞ்சுப் புரட்சியின்போது சிறிது காலத்திற்கு "போர்ட்-லா-ரிபப்ளிக்கு" (குடியரசுக் கோட்டை) என மாற்றப்பட்டது. 19ஆவது நூற்றாண்டிலிருந்து இது பிரான்சுக் கோட்டை எனப்படுகின்றது. பழைய பெயரான போர்ட் ரோயலின் எதிரொலியாக கிரியோல் மொழியில் "ஃபோயல்" எனப்பட்டு உள்ளூர்வாசிகள் "ஃபோயலிசு" எனப்படுகின்றனர்.
இந்துக் கடவுள்கள்
இந்து சமயத்தவர் கடவுளைப் பல உருவங்களிலும், பெயர்களிலும் வணங்குகிறார்கள். இவ்வாறு வணங்கப்படும் இந்துக் கடவுள்கள் காலத்துக்குக் காலமும் இடத்துக்கு இடமும், பல வேறுபாடுகளுடன் காணப்படினும், இவை அனைத்தையும் ஒரே நெறிக்குள் அடக்கி வைத்திருப்பது இந்து சமயத்தின் சிறப்பியல்பாகும்.
இந்து சமயத்தின் கடவுட் கொள்கை
இந்து சமயத்தில், இவ்வாறு பல கடவுள்கள் வணங்கப்படுவதன் காரணமாக இது ஒரு பலகடவுட் கொள்கை சார்ந்த சமயம் எனக் கூறப்படுவதுண்டு. எனினும், பல இந்து சமய ஆய்வாளர்கள் இதனை ஏற்றுக்கொள்வதில்லை. ஒரே கடவுளின் பல்வேறு அம்சங்களே பல கடவுள்களாக வணங்கப்படுவதாக அவர்கள் கூறுகிறார்கள். இந்து சமயத்துக்கு அடிப்படையானவையாகக் கருதப்படும் நான்கு வேதங்களில் மிகப் பழமையான ரிக் வேதத்திலிருந்தே இதற்கு சான்றுகள் காட்டப்படுகின்றன.
பிரான்சுக் கோட்டை
வரலாறு
இந்த நகரம் பல பேரிடர்களை எதிர்கொண்டுள்ளது; 1839இல் நிலநடுக்கமொன்று பெரும் சேதம் விளைவித்தது, 1890இல் பெருந்தீயாலும் சேதமுற்றது. 20ஆம் நூற்றாண்டின் துவக்கத்தில், 1902இல், பெலே மலையின் எரிமலை வெடிப்பால் பழைய நகரமான செயிண்ட் பியரெ முற்றிலும் அழிந்தபிறகு பொருளியல்நிலையில் இதன் முக்கியத்துவம் அதிகரித்தது.
இந்துக் கடவுள்கள்
வேதகாலக் கடவுள்கள்
வேதகாலக் கடவுள்களுக்கும், தற்காலத்தில் இந்துக்களால் வணங்கப்படும் கடவுள்களுக்கும் இடையில் பெருமளவு வேறுபாடுகள் காணப்படுகின்றன. வேதகாலத்தில் உயர் நிலையில் வைத்து வணங்கப்பட்ட பல கடவுள்கள் தற்காலத்தில் அந்நிலையை இழந்துள்ளார்கள். அக்காலத்தில் கீழ் மட்டத்திலிருந்த கடவுள்கள் இன்று உயர்நிலையில் மதிக்கப்படுகிறார்கள்.
பிரான்சுக் கோட்டை
வரலாறு
1918 வரை பிரான்சுக் கோட்டை நகரத்தில் குடிநீர் பற்றாக்குறை இருந்தது; சுற்றியிருந்த சதுப்பு நிலங்களால் மஞ்சள் காய்ச்சல் பரவலாக இருந்தது. தற்போது இந்த சதுப்பு நிலங்கள் முற்றிலுமாக வடிக்கப்பட்டு அங்கு புறநகர்ப் பகுதிகள் கட்டமைக்கப்பட்டுள்ளன.
இந்துக் கடவுள்கள்
வேதகாலக் கடவுள்கள்
வேதங்கள் முப்பத்து மூன்று கடவுள்களைப் பற்றிச் சிறப்பாகக் குறிப்பிடுகின்றன. இவர்களுள், இந்திரன், பிரஜாபதி ஆகிய கடவுள்கள் தவிர, 8 கடவுள்கள் வசுக்கள் எனவும், 11 பேர் உருத்திரர்கள் எனவும், 12 பேர் ஆதித்தர்கள் எனவும் அழைக்கப்படுகிறார்கள்.
வெளி இணைப்புகள்
பகுப்பு:இந்து சமய வழிபாடுகள் * பகுப்பு:இந்து தொன்மவியல்
பிரான்சுக் கோட்டை
கடற்படைத் தளம்
இங்கு பிரான்சியக் கடற்படைத் தளம் செயிண்ட் லூயி கோட்டை அமைந்துள்ளது.
காணத்தகு இடங்கள்
செயிண்ட் லூயி கோட்டையைத் தவிர இங்கு மூன்று கோட்டைகள் உள்ளன:
பிற கவனிக்கத்தக்க இடங்கள் :
மர்தினிக்கில் பிறந்து முதலாம் நெப்போலியனின் மனைவியான அரசி ஜோசபின் நினைவாக லா சாவான் தோட்டத்தில் சிலை எடுக்கப்பட்டுள்ளது. இத்தீவில் அடிமை முறை மீளமைக்கப்பட இவர் காரணமாக இருந்தார் எனக் குற்றம்சாட்டி 1990களில் சிலர் இவர் சிலையை சேதப்படுத்தினர்.
போக்குவரத்து
பிரான்சுக் கோட்டையின் புறநகர்ப்பகுதியில் மர்தினிக்கு ஐமெ சீசர் பன்னாட்டு வானூர்தி நிலையம் அமைந்துள்ளது. இதனை A1 நெடுஞ்சாலை மூலம் அடையலாம்.
வெளி இணைப்புகள்
பகுப்பு:வட அமெரிக்கத் தலைநகரங்கள் பகுப்பு:கரிபியன் தலைநகரங்கள்
மலாயா தொழிலாளர் கட்சி
இந்தக் கட்சி முதலில் அகில மலாயா தொழிலாளர் கட்சி (Pan-Malayan Labour Party) (PMLP) எனப்படும் மலாயா மாநிலங்களின் தொழிலாளர் கட்சிகளின் கூட்டமைப்பாக உருவாக்கப்பட்டது.
தோற்றம்
இந்தக் கட்சியின் வேர்கள், 1950-இல் மலாயாவில் உள்ளாட்சித் தேர்தல்களை நடத்துவதற்கான திட்டங்களை பிரித்தானிய மலாயா அரசாங்கம் அறிவித்த பின்னர் உருவான மாநிலத் தொழிலாளர் கட்சிகளில் உள்ளன.
1952-இல், மலாயா மாநிலக் கட்சிகள், 21 மலாயா தொழிற்சங்கங்கள் மற்றும் மலாய் இடது சார்பு அமைப்பான சபெர்காசு (Syarikat Berkerjasama Am Saiburi) (SABERKAS) ஆகியவற்றின் பிரதிநிதிகள் கோலாலம்பூரில் கூடி அகில மலாயா தொழிலாளர் கட்சியை உருவாக்க முடிவு செய்தனர்.
பன்னாட்டு சோசலிசம்
இந்த அமைப்பு ஆரம்பத்தில் கம்யூனிச எதிர்ப்பு நிலைப்பாட்டை (Anti-Communist) கொண்டு இருந்தது. ஆனால் வெளிப்படையாக காலனித்துவ எதிர்ப்பைக் (Anti-Colonial) காட்டவில்லை.
இந்தக் கட்சி பன்னாட்டு சோசலிசம் (Socialist International) எனும் அமைப்பில் உறுப்பினராகச் சேர்ந்தது.
தலைவர் இராமநாதன்
தீவிர சோசலிச எழுச்சிகளினால் (Radical Socialist Leadership), கட்சியின் நிலைப்பாடு படிப்படியாக காலனித்துவ எதிர்ப்பு வடிவத்தை எடுத்தன. ஜூன் 1954-இல், இந்தக் கட்சிக்கு மலாயா தொழிலாளர் கட்சி என மறுபெயரிடப்பட்டது.
மேலும் காண்க
பகுப்பு:மலேசிய அரசியல் கட்சிகள்
தத்தினேனி பிரகாஷ் ராவ்
தத்தினேனி பிரகாஷ் ராவ் என்பவர் இந்தியத் திரைப்படத்துறையில் பல திரைப்படங்களை இயக்கியவர். இவர் தமிழ், தெலுங்கு, இந்தி ஆகிய மொழிகளில் திரைப்படங்களை இயக்கியுள்ளார்.
திரைப்படங்கள்
பகுப்பு:1924 பிறப்புகள் பகுப்பு:1992 இறப்புகள் பகுப்பு:தெலுங்கர் பகுப்பு:இந்தியத் திரைப்பட இயக்குநர்கள் பகுப்பு:தமிழ்த் திரைப்பட இயக்குநர்கள் பகுப்பு:தெலுங்குத் திரைப்பட இயக்குநர்கள் பகுப்பு:இந்தித் திரைப்பட இயக்குநர்கள் பகுப்பு:தெலுங்கு மக்கள்
மிட்டியாலா வனவிலங்கு சரணாலயம்
மிட்டியாலா வனவிலங்கு சரணாலயம் (Mitiyala Wildlife Sanctuary) இந்தியாவின் குசராத்து மாநிலத்திலுள்ள மிட்டியாலா என்ற கிராமத்திற்கு அருகே அமைந்துள்ளது. மிட்டியாலா புல்வெளிகள் என்றும் இச்சரணாலயம் அழைக்கப்படுகிறது. 1947 ஆம் ஆண்டு இந்தியா சுதந்திரம் பெறுவதற்கு முன்னர் இந்த காடு முந்தைய பவநகர் சுதேச அரசின் ஒரு பகுதியாக இருந்தது. மிட்டியாலா வனவிலங்கு சரணாலயம் 18.22 சதுர கிலோமீட்டர் பரப்பளவை ஆக்கிரமித்துள்ளது  2004 ஆம் ஆண்டில் இதன் நிலை உறுதி செய்யப்பட்டது. இங்கு கிட்டத்தட்ட 11 முதல் 12 சிங்கங்கள் மற்றும் சிறுத்தைகள் உள்ளன. மேலும் புள்ளி மான்கள், நீலான் மான்கள் போன்றவையும் இங்கு காணப்படுகின்றன. இந்த சரணாலயம் வனப்பகுதிகளுடன் பொதுவான எல்லையைப் பகிர்ந்து கொள்வதால் சிங்கங்கள் பெரும்பாலும் சாசன் கிர் வனப்பகுதிக்குச் செல்கின்றன. கிர் மற்றும் மிட்டியாலா இடையேயான பகுதி வனவிலங்குகளின் இரண்டு வாழ்விடங்களை இணைக்கும் பாதையாகச் செயல்படுகிறது.
மேற்கோள்கள்
பகுப்பு:குசராத்து பகுப்பு:குசராத்தில் சுற்றுலாத்துறை
குளத்தங்கரை அரசமரம் (சிறுகதை)
குளத்தங்கரை அரசமரம் என்பது வ. வே. சு. ஐயர் எழுதிய ஒரு சிறுகதை. இதுவே தமிழின் முதல் சிறுகதை என்றும் கருதப்படுகிறது. ஆனால் இது ரவீந்திரநாத் தாகூர் வங்க மொழியில் எழுதிய 'கடேர் கதா' என்ற சிறுகதையின் தழுவல் என்பதும் ஆதாரங்களுடன் சொல்லப்படுகிறது.
இராசமோகன் காந்தி
ராஜ்மோகன் காந்தி (பிறப்பு: 7 ஆகத்து 1935) ஒரு வாழ்க்கை வரலாற்று ஆசிரியரும், தெற்காசிய மற்றும் மத்திய கிழக்கு பற்றிய படிப்புக்கான ஆய்வுப் பேராசிரியரும் ஆவார். இவர் அமெரிக்காவில் இலினொய் பல்கலைக்கழகத்தில் பணியாற்றுகிறார். இந்திய தொழில்நுட்பக் கழகம் காந்திநகரில் உள்ளுறை அறிஞராகவும் உள்ளார். இவற் மகாத்மா காந்தியின் மகன்-வழிப் பெயரனும், சக்ரவர்த்தி இராசகோபாலாச்சாரியின் மகள்-வழிப் பெயரனும் ஆவார்.
இளமைக்கால வாழ்க்கை
இவரது தந்தையும், மகாத்மா காந்தியின் மகனுமான தேவதாஸ் காந்தி, ஹிந்துஸ்தான் டைம்ஸ் பத்திரிகையின் மேலாண் ஆசிரியராக இருந்தார். ராஜ்மோகன் தில்லியில் புனித இசுடீவன் கல்லூரியில் பயின்றார். இவரது தாழ்வழித் தாத்தா இராசாசி, மவுண்ட்பேட்டன் பிரபுவை அடுத்து இந்தியாவின் இரண்டாவது தலைமை ஆளுநராகப் பணியாற்றியவரும், மகாத்மா காந்தியிடம் நெருங்கிய தொடர்பில் இருந்தவர்களில் ஒருவரும் ஆவார்.
கல்வி, செயற்பாட்டாளர் பணிகள்
ராஜ்மோகன் காந்தி ‘மாற்றத்திற்கான முனையம்’ (Initiatives of Change) என்ற அமைப்புடன் 1956 இல் இருந்து இணைந்து, அரை நூற்றாண்டு காலமாக அவ்வமைப்பின் முயற்சிகளான நம்பிக்கை-உருவாக்குதல், நல்லிணக்கம், மக்களாட்சி மற்றும் ஊழலுக்கும் சமத்துவமின்மைக்கும் எதிரான போராட்டங்கள் ஆகியவற்றில் பணியாற்றி உள்ளார்.
1960கள் மற்றும் தொடக்க 1970களில், ‘மாற்றத்திற்கான முனையம்’ என்ற அமைப்பின் 'ஆசியப் பீடபூமி’ என்ற பெயரிலான மாநாட்டு மையத்தை மேற்குமலைத் தொடரில் உள்ள பஞ்சகனியில் அமைப்பதில் முதன்மைப் பங்கு வகித்தார். இம்மையம் இந்தியத் துணைகண்டத்தில் சூழழியல் பங்களிப்புகளுக்காக நன்கு அறியப்பட்ட அமைப்பாகும். 1975-1977 இடைப்பட்ட காலத்தில் நெருக்கடி நிலையின் போது மனித உரிமைகளுக்காக தனிப்பட்ட முறையிலும் தனது வார இதழான, ஹிம்மத் இன் மூலமும் செயல்பட்டார். ஹிம்மத் 1964 முதல் 1981 வரை மும்பையில் இருந்து பதிப்பிக்கப்பட்டு வந்தது.
இரு கிளர்ச்சிகளின் கதை: 1857 இந்திய விடுதலைப் போர் மற்றும் அமெரிக்க உள்நாட்டுப் போர் என்ற இவரது புத்தகம், 19-ஆம் நூற்றாண்டில் உலகின் எதிரெதிர் நிலப்பகுதிகளில் சற்றேறத்தாழ ஒரே காலகட்டத்தில் நடந்த இரு போர்களை ஆராய்கிறது. இவரது முந்தைய புத்தகமான, மகாத்மா காந்தியின் வாழ்க்கை வரலாற்றுப் புத்தகமான மோகன்தாசு: ஒரு மனிதன், அவரது மக்கள் மற்றும் ஒரு பேரரசின் உண்மைக் கதை இந்திய வரலாற்று காங்கிரசு அமைப்பிடமிருந்து 2007-ஆம் ஆண்டில் ஈராண்டுக்கொருமுறை வழங்கப்படும் மதிப்புமிக்க விருதைப் பெற்றது. இப்புத்தகம் பல நாடுகளில் பதிப்பிக்கப்பட்டு வெளியிடப்பட்டது.
2002 இல், ராஜ்மோகன் காந்தி சாகித்திய அகாதமி விருதை ராஜாஜியின் (1878–1972) வாழ்க்கை வரலாற்றை ராஜாஜி: ஒரு வாழ்க்கை (Rajaji: A Life) எனும் நூலுக்காகப் பெற்றார்.
இவற்றை விட, கான் அப்துல் கப்பார் கான்: வன்முறையற்ற பஷ்தூன் பாதுஷா; பழிவாங்கல், நல்லிணக்கத்தை மீட்டல்: தெற்காசிய வரலாற்றைப் புரிந்துகொள்ளுதல்; வல்லபாய் பட்டேலின் வாழ்க்கை வரலாற்று நூலான பட்டேல்: ஒரு வாழ்க்கை; மற்றும் எட்டு உயிர்கள்: இந்து-முஸ்லிம் மோதல் பற்றிய ஆய்வு ஆகிய நூல்களை எழுதினார். துவக்க காலங்களில் இவர் எழுதிய புத்தகங்களுள் ஒன்றான நல்ல படகோட்டி: காந்தியின் ஒரு சித்திரம், சீன மொழியில் 2009-ஆம் ஆண்டு பெய்ஜிங்கில் வெளியிடப்பட்டது. இவர் எழுதிய பஞ்சாப் என்ற நூல், ஔரங்கசீப்பின் இறப்புக்குப் பின்னிருந்து இந்தியப் பிரிவினை வரையிலான காலத்திய பிரிவுபடாத பஞ்சாபின் வரலாற்றைப் பேசுகிறது.
இலினொய் பல்கலைக்கழகத்தில் கற்பிக்கும் முன்னர் புது தில்லியில் இயங்கும் ஆய்வமைப்பான, “கொள்கை ஆய்வு மையத்தில்” (Centre for Policy Research) ஆய்வுப் பேராசிரியாகப் பணியாற்றினார். 1985 முதல் 1987 வரை, இந்தியன் எக்சுபிரசு பத்திரிகையின் பதிப்பாசிரியாராகச் சென்னையில் இருந்து பணியாற்றினார். 2004 இல் பன்னாட்டு மனிதநேய விருதைப் பெற்றார். 1997 இல், கனடாவின் கால்கரி பல்கலைக்கழகத்தில் இருந்து சட்டத்துறையில் மதிப்புறு முனைவர் பட்டமும், தோக்கியோ ஒபிரின் பல்கலைக்கழகத்தில் மெய்யியலில் மதிப்புறு முனைவர் பட்டமும் பெற்றார். ராஜ்மோகன் தற்போது செருமனியில் இருந்து வழங்கப்படும் நியூரம்பெர்க் சர்வதேச மனித உரிமை விருதுக்கு விருதாளர்களைத் தேர்ந்தெடுக்கும் குழுவில் ஒருவராகவும், குருகிராம் ’உரையாடல் மற்றும் நல்லிணக்கத்தை மீட்டல் மையத்தின்' இணைத் தலைவராகவும்' உள்ளார்.
அரசியல்
1989 மக்களவைத் தேரதலில், ராஜீவ் காந்தியை எதிர்த்து அமேதி தொகுதியில் போட்டியிட்டுத் தோல்வி அடைந்தார். 1990-92 இல் மாநிலங்களவை உறுப்பினராக இருந்தபோது ஐ.நா. மனித உரிமைகள் ஆணையத்தில் பங்கேற்ற இந்தியக் குழுவிற்குத் தலைமை தாங்கினார். பட்டியல் சாதியினர் மற்றும் பழங்குடியினர் மேம்பாட்டுக்கான நாடாளுமன்ற அனைத்துக் கட்சிக் கூட்டுக்குழுவை ஒழுங்கு செய்பவராக மக்களைவை மற்றும் மாநிலங்களையில் செயலாற்றினார்.
21 பிப்ரவரி 2014 இல் ஆம் ஆத்மி கட்சியில் இணைந்தார். 2014 பொதுத்தேர்தலில் கிழக்கு தில்லி தொகுதியில் போட்டியிட்டுத் தோற்றார்.
குளத்தங்கரை அரசமரம் (சிறுகதை)
காலம்
இராசமோகன் காந்தி
தனிப்பட்ட வாழ்க்கை
ராஜ்மோகன் காந்தியின் மனைவியின் பெயர் உஷா. இவர்களுக்கு சுப்ரியா, தேவதத்தா ஆகிய குழந்தைகள் உள்ளனர்.
குளத்தங்கரை அரசமரம் (சிறுகதை)
( A SHORT STORY) என்ற துணைத் தலைப்புகளுடன் வெளியானது
இராசமோகன் காந்தி
வெளி இணைப்புகள்
பகுப்பு:1935 பிறப்புகள் பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:ஆம் ஆத்மி கட்சி அரசியல்வாதிகள் பகுப்பு:குஜராத் மக்கள் பகுப்பு:தில்லி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:மகாத்மா காந்தி குடும்பம்
குளத்தங்கரை அரசமரம் (சிறுகதை)
பின்னர் இக்கதையையும் சேர்த்து இவை "சந்திரகுப்தன் சரித்திராசிரியர் வெ.ஸூப்ரஹ்மண்ய ஐயரால் எழுதப்பட்டுள்ளன" என 'மங்கையர்க்கரசியின் காதல் முதலிய சிறுகதைகள்' என்ற தலைப்பில், ஐந்து சிறுகதைகள் கொண்ட தொகுப்பாகப் புதுச்சேரி கம்ப நிலையப் பிரசுரம்   ௪ (4), விலை அணா  க0 (10)  குறிப்பிட்டு வெளியானது. குளத்தங்கரை அரசமரம் கதை இங்கு குறிப்பிட்ட தொகுப்பில் கடைசிக் கதையாக ( 5 ஆவது கதையாக) வைக்கப்பட்டுள்ளது.
இத்தொகுப்பு 1917 ல் வெளிவந்ததாகச் சொல்லப்படுவதுண்டு.ஆனால், உறுதியான, ஏற்றுக்கொள்ளத் தக்க ஆதாரங்களில்லை. ஆனால் இவை சந்திரகுப்தன் சரித்திராசிரியர் வெ.ஸூப்ரஹ்மண்ய ஐயரால் எழுதப்பட்டவை என்ற முதற்பக்க ஆசிரியர் விவரக்குறிப்பின் அடைப்படையில் பார்த்தால் உறுதியாக 1918 க்குப் பின்னரே தொகுக்கப்பட்டிருக்க வேண்டும். ஏனெனில் சந்திரகுப்தன் சரித்திரம் வெளியான ஆண்டு உறுதியாக 1918.
கம்ப நிலையப் பிரசுரம் ௪, ஐந்து கதைகளுடன் பிரசுரிக்கப்பட்ட ஆண்டு குறிப்பிடாமல்தான் வெளியாகியுள்ளது. பின்னர், வ.வே.சு ஐயர் மறைவுக்குப் பின், 1927 ல், மூன்று கதைகள் சேர்த்து எட்டுக்கதைகள் கொண்ட தொகுப்பாக மங்கையர்க்கரசியின் காதல் முதலிய கதைகள் இரண்டாம் பதிப்பு வெளிவந்தது.
கால அடிப்படையில், வ.வே.சு ஐயருக்கு வெகுமுன்னரே பாரதியார் பல சிறுகதைகளை எழுதியுள்ளார். இன்னும் பல கதைகளின் தொகுப்புகளும் உள்ளன என்று ஆய்வாளர்கள் கண்டுரைத்துள்ளார்கள். அத்தகைய தொகுப்புகளைப் -புதிய வகையான-சிறுகதைத் தொகுப்புகள் எனக் கருத முடியாது என்ற விவாதமும் உள்ளது.
மேற்கோள்கள்
பகுப்பு:தமிழ் சிறுகதைகள் பகுப்பு:தமிழ் இலக்கியம்
டைக்குவாண்டோ
டைக்குவாண்டோ (Tae Kwon Do) என்பது கொரியாவில் அறிமுகமான ஒரு தற்காப்புக்கலை ஆகும். இக்கலை இப்போது உலகின் பல நாடுகளிலும் பரவலாகப் பயிற்சி அளிக்கப்பட்டு வருகிறது. குறிப்பாக காவற்துறை மற்றும் இராணுவத்தினரால் பயிற்சி செய்யப்படுகிறது. தென் கொரியாவில் இக்கலை ஒரு தேசிய விளையாட்டாகும். ஒலிம்பிக் போட்டிகளிலும் இது விளையாடப்படுகிறது.
கொரிய மொழியில் Tae (跆) என்பது உதை எனவும் Kwon (拳) என்பது கைகாளால் தாக்குதல் எனவும் Do என்பது (道) கலை எனவும் பொருள்படும். அதாவது கால், கை இவற்றால் எதிரியைத் தாக்கிச் செயலிழக்கச் செய்யும் கலை எனப் பொதுவாகக் கூறலாம். ஏனைய தற்காப்புக் கலைகள் போல் இதுவும் எதிரியை அடக்க, தற்பாதுகாப்புக்காக, விளையாட்டாக, உடற்பயிற்சிக்காக மற்றும் களியாட்டம் என்று பல வகைகளிலும் இது பயன்பாட்டில் உள்ளது.
டைக்குவாண்டோ கலையில் கால்களுக்கே அதிகம் முக்கியத்துவம் கொடுக்கப்படுகிறது. இக்கலையில் குறிப்பிட்ட வல்லுநர் எதிரி தன்னை நெருங்கும் போது கால்களைப் பயன்படுத்தி எதிரியைத் தூரத்திலேயே நிறுத்தி வைத்துத் தாக்கிச் செயலிழக்கச் செய்வார்.
வரலாறு
நவீன டைக்குவாண்டோ கலையை அறிமுகப்படுத்தியவர் சோய் ஹொங் ஹி (Choi Hong Hi) என்னும் இராணுவ மேஜர் ஆவார். இவர் இரண்டாம் உலகப்போரின் போது ஜப்பானியரின் தற்காப்புக் கலைகளைக் கற்றுக் கொண்டார். கொரியாவில் அக்காலப்பகுதியில் பிரபலமாக விளங்கிய டைக்கியான் (taekyon) என்ற தற்காப்புக்கலையின் அடிப்படையில் புதிய முறைகளையும் புகுத்தி நவீன டைக்குவாண்டோவை ஏப்ரல் 11, 1955இல் அறிமுகப்படுத்தினார்.